section_heading: Igračka karijera
paragraph_text: Tudor je započeo svoju nogometnu karijeru u splitskom Hajduku, za koji je nastupao tri sezone. U torinski Juventus odlazi 1998. godine za 4 milijuna eura, što je do prodaje Nike Kranjčara bio najskuplji transfer splitskog kluba. U Juventusu je igrao do 2005. godine bilježivši pritom i nastupe za hrvatsku A reprezentaciju, s kojom 1998. godine osvaja brončanu medalju na Svjetskom prenstvu, te kasnije dobiva i državnu nagradu za šport "Franjo Bučar". Svjetsko prvenstvo 2002. godine, godine kada je proglašen za najboljeg hrvatskog nogometaša, propušta radi ozljede. Tijekom prvih godina u Juventusu stječe naklonost poznatog stručnjaka Marcela Lippija, te bilježi poveći broj nastupa u Serie A i Ligi prvaka.